Kas titesitta pole mõelnud uurima hakata?  Vaata, kõigepealt on rinnapiimakaka. Seda võib olla väga erinevates toonides ja eri konsistentsiga. Ideaal, mida titemammad koos arstidega saavutada püüavad, on nagu sõmer munapuder.  Kui titt toitub rinnapiimaasendajast, võib sitt olla nagu tökat. Või nagu valge savi.  Siis hakkab titt lisatoitu saama ja asi  läeb tõeliselt huvitavaks. Kõrvitsapüreekaka on selline päikese käes vedelenud oranžikas plastiliin. Porgand tekitab sügavama oranži tooni. Banaan tekitab kakasse justkui niidijupid, mida võib hea tahtmise korral ka ussikesteks pidada. Pirnipask on eriti huvitav: seda tuleb mitmes laaris, iga järgmine üha vedelam ja rohelisem. Lõpuks tuleb ainult rohelist vett.  Ja siis võib olla nii, et 2 päeva on totaalne kakapõud. Kolmandal päeval tuleb iga tunni tagant üks kõva plastiliinitükike. Ja neljandal päeval  saabub siis 2 vinget laadungit, mõlemad mustjaspruunid ja vägevalt aromaatsed.  Ahjaa, titekakat võib ju isegi kollektsioneerida: seda ei pea kemmeris veega alla uhtma, huvitavamad mähkmed võib ju tuleviku huvides ää kuivatada.